
**Oblikuj miselni vzorec o Josipu Jurčiču.**

Pri delu naj ti bo v pomoč:  
-- berilo,  
-- Wikipedija,  
-- spodaj imaš nekaj zanimivosti z dveh spletnih strani.

[](https://img.rtvslo.si/_up/upload/2014/08/09/65133157_scanimage63_fp-xl.jpg)

Josip Jurčič (1844—1881) z junakoma svojega romana Deseti brat. Ilustriral Maksim Gaspari.

**Josip Jurčič**, znan slovenski **pisatelj** in **urednik časopisa Slovenski narod**, se je rodil na Muljavi na Dolenjskem.

Rojstna hiša pisatelja in časnikarja Josipa Jurčiča se uvršča med značilne kmečke zgradbe 19. stoletja. V njej so osrednja veža s črno kuhinjo in ognjiščem, »kamra«, »hiša«, na drugi strani veže klet in »štiblc«. Urejen je spominski muzej, ki zajema zbirko dokumentov o pisateljevem delu in življenju. Za hišo stoji Krjavljeva koča, ki je značilno bivališče najbolj siromašnih vaščanov.

Pisateljevo otroštvo je bilo polno zgodb o vaškem življenju, ki jih je leta 1863 zapisal v zbirki **Spomini na deda**. Ko je bil star 17 let, je objavil svojo **prvo pripovedko** **Pripovedka o beli kači**. V letu 1864 je bila izdana **zgodovinska povest Jurij Kozjak**, povest **Domen** in črtica **Jesenska noč med slovenskimi polharji**. Dramsko delo **Tugomer** velja za prvo slovensko tragedijo.

Leta 1866 je Jurčič napisal **prvi** **slovenski roman Deseti brat**.

Za Jurčičevo domačijo se razprostira naravni amfiteater, kjer vsako leto v juniju in juliju domača gledališka skupina oživi znamenite pisateljeve like. Domačija je priljubljena točka za mnoge obiskovalce, tako za posameznike kot tudi za organizirane skupine.

Viri: <https://kraji.eu/slovenija/jurciceva_domacija_kip_josip_jurcic/slo>  
 <https://kraji.eu/slovenija/jurciceva_domacija_kip_josip_jurcic/slo>